Χριστιανική Αδελφότητα Νέων Αθηνών

Η ΧΑΝ Αθηνών (Χριστιανική Αδελφότητα Νέων Αθηνών) ιδρύθηκε επίσημα το 1923 και εδρεύει στην Αθήνα. Αποτελεί παράρτημα της ΧΑΝ (Χριστιανική Αδελφότητα Νέων, YMCA), μιας μη κυβερνητικής οργάνωσης (χριστιανικό κίνημα) η οποία δραστηριοποιείται σε περισσότερες από 110 χώρες και ιδρύθηκε στο Λονδίνο το 1844.

Η ΧΑΝ Αθηνών δραστηριοποιείται, μεταξύ άλλων και στο χώρο του αθλητισμού.Δημιουργικά σεμινάρια στο κέντρο της Αθήνας kathimerini.gr Μάλιστα, στο παρελθόν συνέβαλε σημαντικά στη διάδοση του αθλήματος της καλαθοσφαίρισης στην Ελλάδα.Ιστορία του Μπάσκετ, Το Μπάσκετ στην Ελλάδα  basket.gr Το 1927 ανέλαβε την ευθύνη διεξαγωγής ποδοσφαιρικής διοργάνωσης, στην οποία μετείχαν ομάδες από την Ε.Π.Σ. Αθηνών-Πειραιώς, για την περίοδο 1920-1921.Ιστορία του Παναθηναϊκού (1948), Πάνος Μακρίδης-Σπύρος Καραθανάσης, έκδοση Αθλητικής Βιβλιοθήκης εφημερ. «ΑΘΛΗΤΙΚΗ ΗΧΩ», Αθήνα, σελ. 40

 Τμήμα καλαθοσφαίρισης ανδρών 
Το τμήμα καλαθοσφαίρισης ανδρών της ΧΑΝ Αθηνών, στο παρελθόν μετείχε στο πρωτάθλημα καλαθοσφαίρισης Αθηνών, το οποίο την ίδια περίοδο οδηγούσε στο Πανελλήνιο Πρωτάθλημα, ως ένα είδος προκριματικής φάσης. Την περίοδο 1927-1928 αγωνίστηκε στον Α΄ Όμιλο χωρίς ιδιαίτερη επιτυχία. Την περίοδο 1928-1929 μετείχε στο Β΄ Όμιλο του πρωταθλήματος, πετυχαίνοντας την πρόκριση στα ημιτελικά, όπου αποκλείστηκε τελικά από τη Νήαρ Ηστ. Εν συνεχεία επρόκειτο να μετέχει σε αγώνα διαβάθμισης εναντίον του Εθνικού ΓΣ, όμως ο τελευταίος παραιτήθηκε υπέρ της ΧΑΝ, η οποία κατέλαβε την 3η θέση.εφ. "Εμπρός", 19/12/1928. Το 1938 η ομάδα της ΧΑΝ διαλύθηκε, και οι καλαθοσφαιριστές της εντάχθηκαν στη νεοσύστατη ομάδα μπάσκετ του Παναθηναϊκού"14 Χρόνια Θριάμβων της ομάδας μπάσκετ-μπωλ του Παναθηναϊκού", εφ. Αθλητική Ηχώ 22/12/1950 σελίδες 3 και 4 (πολυήμερο αφιέρωμα στην 14χρονη ιστορία του τμήματος μπάσκετ του Παναθηναϊκού.).

 Παραπομπές 

Κατηγορία:Αθλητικοί σύλλογοι Αθήνας
Κατηγορία:Ελληνικοί σύλλογοι καλαθοσφαίρισης
Κατηγορία:Οργανώσεις νέων στην Ελλάδα
Κατηγορία:Ιδρύσεις αθλητικών συλλόγων το 1923
Κατηγορία:Ιδρύσεις ομάδων καλαθοσφαίρισης σε άγνωστο έτος